Rijeka, 7. veljače 2020.

**OBJAVA ZA MEDIJE**

**VOLONTERKE EPK POZIVAJU NA FOTOGRAFIRANJE U BALTHAZARGRADU**

*Profesor Balthazar želio je svu djecu povesti na izlet u svoj fantastični Balthazargrad, ali nije znao kako. Dugo je mislio, mislio, mislio i – sjetio se!*

Kao jedan od popratnih programa 24. Dječje karnevalske povorke koja će se u Rijeci održati ove **subote, 8. veljače, na Jelačićevom trgu u vremenu od 11 do 18 sati bit će postavljena Balthazargradska instalacija, odnosno photopoint inspiriran profesorom Balthazarom na kojem će se svi zainteresirani moći fotografirati.**

Na taj se način **programski pravac Dječja kuća Europske prijestolnice kulture** uključuje u jedno od najvažnijih karnevalskih događanja u Rijeci. **Tema profesora Balthazara provlačit će se tijekom godine kroz nekoliko programa Dječje kuće**, stoga se ova instalacija savršeno uklopila.

**Autorice instalacije** su studentice Akademije primijenjenih umjetnosti u Rijeci **Ivana Babić** i **Nikolina Janjić**, koje su ujedno i **volonterke projekta Europske prijestolnice kulture.**

Svi koji to žele moći će se sami fotografirati u Balthazargradu i na taj način kući ponijeti lijepe uspomene iz Rijeke, a **na info punktu koji će se nalaziti odmah pored instalacije bit će i vrijedni volonteri Rijeke 2020 Europske prijestolnice kulture, pa će se svi zainteresirani moći i sami prijaviti za volontiranje u projektu.**

Želja je ovom instalacijom podsjetiti kako je upravo **Rijeka, svojim izgledom i atmosferom, poslužila kao inspiracija za Balthazargrad**. Također, ovim pozitivnim primjerom angažmana želi se pokazati na koje sve načine volonteri mogu sudjelovati u programu Europske prijestolnice kulture.

Tijekom 2020. godine u sklopu programskog pravca Dječja kuća otvorit će se velika izložba posvećena profesoru Balthazaru, Rijeka će dobiti i Balthazargradsko kupalište i igralište, stari brod Uragan smješten na Molo longu postat će dječje igralište, a kroz program Gostujući profesor, Balthazar će posjetiti razne riječke kvartove.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42